Ինժեներական քաղաքի ճարտարապետական

 հայեցակարգերի մրցույթին առնչվող

Հարցերի պատասխաններ

**Հարց:** Ինժեներական աքսելերատորի և համատեղ աշխատանքային տարածքի (CoWorking Space) շենքի հարակից տարածքները զբաղեցնելու են 2000 քմ մակերես, շենքը պետք է ունենա մոտ 4.000 քմ (քառակուսի մետր) մակերես, լինի առավելագույնը  չորսհարկանի:

         Կարելի է ավելի մանրամասն ինֆորմացիա թե ինչ է հասկացվում ՛՛հարակից տարածքներ՛՛ տվյալ կոնտեքստում

         2000քմ համատեղ աշխատանքային տարածքի մակերեսի մեջ արդյոք ներառված են վերոնշյալ հարակից տարածքները

         Նշված 4000քմ շենքի մակերեսի մեջ ներառված է համատեղ աշխատանքային տարածքի (2000քմ)մակերեսը

Կարելի է գլխավոր հատակագծում ստույգ նշել կառուցվող (ենթադրաբար)Ինժեներական կենտրոնի, Գրադարանի շենքի, Տեխնոլոգիական թանգարանի տեղը:

**Պատասխան:**

ա/ հարակից տարածքներ ասելով, ի նկատի ունենք չորսհարկանի շենքը շրջապատող 2000քմ տարածքները, որ կարող են ներառել կանաչ տարածքներ, կայանատեղի շենքում աշխատողների համար, միգուցե սպորտային գոտի, բակ և այլն, :

բ/ 2000քմ տարածքը, դա շենքին հարող տարածքն է: Իսկ շենքում տեղակայված կլինեն համատեղ աշխտանքային տարածքներ՝ թե համատեղ օգտագործման հաստոցներից օգտվելու համար, թե ստարթափերի համար նախատեսված:

գ/ Նշված 4000քմ շենքի մակերեսի մեջ ներառված է համատեղ աշխատանքային տարածքի մակերեսը, սակայն դրա զբաղեցրած մակերեսի հստակ նշում չկա, այսինքն այն կարող է գրավել այնքան տարածք, որ հնարավորություն ընձեռնի նույն շենքում ունենալու գրասենյակային տարածքներ, հանդիպումների սրահներ, դահլիճ, ճաշարան, և այլն/ ինչպես նշվաած է հայտարարության տեքստում ՝ Այդ շենքին ներկայացվող նվազագույն գործառնական պահանջներն են. մասում/:

**Հարց:** Տարածքի մնացած մասը նախատեսվում է բարեկարգել, առավելագույնս կանաչապատել, կառուցել ճանապարհներ, կայանատեղիներ, բաժանել շուրջ 35 հողակտորների կազմակերպությունների համար առավելագույնը 2 հարկանի, գրասենյակային շենքերի համար։ Շենքերը կարող են լինել շուրջ 200, 300 քմ հիմքով, նկուղային հարկի հնարավորությամբ, համապատասխանաբար տարբեր գնային կատեգորիաների։

         Նշված 200,300 քմ մակերեսը շենքի մեկ հարկի մակերեսն է թե հողակտորի

         Նախատեսվում է կառուցել երկու առանձին ճաշարաններ ինժեներական աքսելերատորի և գրասենյակային աշխատողների համար թե մեկ ընդհանուր

**Պատասխան:**

ա/ Նշված 200,300 քմ մակերեսը շենքի մեկ հարկի մակերեսն է

բ/Այո, սակայն չենք ուզում սահմանափակել Ձեզ միանշանակ պատասխանելով այս հարցին: Շենքերում աշխատող ինժեներական կազմակերպությունները ցանկություն ունեն հավաքվել մի կենտրոնական վայրում ճաշի ժամանակ, եթե առանձին հետաքրքիր լուծում լինի այս խնդրի համար, կարելի է սրճարան/ճաշարան նախատեսել *Ինժեներական աքսելերատորի և համատեղ աշխատանքային տարածքի (CoWorking Space) շենքում* և հակառակը: Այս հարցի լուծումը տվեք ըստ Ձեր հայեցողության, ուղղակի հաշվի առնելով բոլորի՝ միասին, մի վայրում ճաշելու ցանկությունը և հարմարավետությունը՝ մի շենքից մյուսը հասնելու համար:

**Հարց:** Հայեցակարգային նախագիծը պետք է ներառի կապը քաղաքի և հարակից ճանապարհով բաժանված այն հողակտորի հետ, որտեղ տեղակայված են  Ինժեներական կենտրոնը, Գրադարանի շենքը, Տեխնոլոգիական թանգարանի շենքը:

Կարելի է գլխավոր հատակագծում ստույգ նշել կառուցվող (ենթադրաբար)Ինժեներական կենտրոնի, Գրադարանի շենքի, Տեխնոլոգիական թանգարանի տեղը: Ինչպես ապահովել կապ այն դեպքում, երբ նրանց միջև գոյություն ունի արդեն գոյություն ունեցող կառուցապատում, որը չի մտնում նշված տարածքի մեջ:

**Պատասխան:** Կայքում տեղադրված է նշումով քարտեզը <http://www.eif.am/arm/news/engineering-concepts/> : Կապը ապահովելու օրինակ կարող է լինել հնարավոր ամենակարճ ճանապարհը *Ինժեներական աքսելերատորի և համատեղ աշխատանքային տարածքի (CoWorking Space) շենքի և Ինժեներական Կենտրոնի* շենքերի միջև կամ օրինակ օդային կամուրջ երկու շենքերի միջև:

**Հարց:** Խնդրում եմ մանրամասնեք, թե ինչ PDF է սա Ground-Map-of-Center-2c-Museum-2c-Library1.pdf և ինչ հատակագծեր են սրանք?

**Պատասխան:** Դրանք հայտարարության մեջ նշված այս շենքերի նախագծերն են: ՛՛Հայեցակարգային նախագիծը պետք է ներառի կապը քաղաքի և հարակից ճանապարհով բաժանված այն հողակտորի հետ, որտեղ տեղակայված են  Ինժեներական կենտրոնը, Գրադարանի շենքը, Տեխնոլոգիական թանգարանի շենքը՛՛:

**Հարց:** JPG-ի առավելագույնը 2 MB ծավալի դեպքում անհնար է ներկայացնել մեր թիմի կատարվող մանրազննին աշխատանքը և հայեցակարգի բոլոր խորությունը: Խնդրում ենք պատասխանեք, հնարավոր է ներկայացնել PDF-ի հետ նաև JPG-ը 28 MB ծավալով:

**Պատասխան:** Գնահատող հանձնաժողովը հնարարվորություն կունենա PDF ֆայլային ֆորմատով ծանոթանալու թիմի մանրազնին աշխատանքին: Չենք կարող անհավասար պայմաններ ապահովել մասնակիցների համար, փորձեք 2 MB ծավալում տեղավորվել: